János Bud

János Bud (30. mai 1880 Dragomérfalva (tänapäeval Dragomirești, Rumeenia) – 7. august 1950 Budapest) oli Ungari poliitik ja statistik. Aastatel 1924–1928 Ungari rahandusminister ja 1929–1931 kaubandusminister.

Pärast õigusteaduse õpinguid Budapesti ülikoolis töötas ta riiklikus statistikaametis. Aastal 1910 sai tast kaubandusministeeriumi abisekretär ja järgmisel aastal Budapesti ülikooli statistikaõppejõud.

15. novembrist 1924 kuni 5. septembrini 1928 oli ta rahandusminister István Bethleni valitsuses, 31. augustist 1929 kuni 24. augustini 1931 oli ta samas kabinetis kaubandusminister.

Pärast poliitilise karjääri lõppu asus ta aastast 1931 tööle ülikooli õppejõuna.

 Isiklikku 
Ta oli abielus Mária Földváryga.

Ta oli kreekakatoliiklane.

Kategooria:Ungari poliitikud
Kategooria:Statistikud
Kategooria:Loránd Eötvösi ülikooli vilistlased
Kategooria:Sündinud 1880
Kategooria:Surnud 1950